Diari Oficial de la Generalitat Valenciana


Sumari del DOGV 5208, del 28-02-2006 (2006/1821)

RESOLUCIÓ d'11 de gener de 2006, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte d'execució per a l'ampliació de la subestació transformadora de 132/20 kV denominada ST La Punta, ubicada en el terme municipal de València. Expedient ATASCT/2005/110.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5208

Data del DOGV
:   28-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/1821


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ d'11 de gener de 2006, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte d'execució per a l'ampliació de la subestació transformadora de 132/20 kV denominada ST La Punta, ubicada en el terme municipal de València. Expedient ATASCT/2005/110. [2006/F1821]  
Vista la sol·licitud presentada per Iberdrola Distribución Eléctrica, SAU, amb domicili a l'efecte de notificacions en 28178 Madrid, avinguda de Burgos, 8-B, en data 14 d'abril de 2005, davant del Servici Territorial d'Energia de València, perquè se li concedisca autorització administrativa i aprovació del projecte d'execució de l'ampliació de la subestació transformadora de 132/20 kV denominada ST La Punta, situada al costat de la carretera comarcal VP-1041, en el terme municipal de València. Al mencionat escrit, s'adjuntava el projecte d'execució de l'esmentada instal·lació, firmat per l'enginyer industrial Rafael Adobes Golfe i visat pel Col·legi Oficial d'Enginyers Superiors Industrials de la Comunitat Valenciana, Demarcació de València, en data 29 de març de 2005.  
Vist que, el dia 9 de novembre de 2005, es va publicar en el Diari Oficial de la Generalitat Valenciana l'anunci corresponent a la informació pública prevista en el Decret 88/2000, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
D'acord amb la documentació que hi ha en l'expedient, no s'han presentat al·legacions a la referida petició dins del termini establit reglamentàriament.   
Vist que consten, com a antecedents, la Resolució del Servici Territorial d'Indústria i Energia de la Conselleria d'Ocupació, Indústria i Comerç de 20 d'abril de 1999 per mitjà de la qual s'atorga a Iberdrola, SA (hui, Iberdrola Distribución Eléctrica, SAU), l'autorització de la instal·lació de l'estació de transformació denominada La Punta i la declaració, en concret, de la seua utilitat pública, l'aprovació, en data 23 de juny de 2000 del projecte d'execució, així com la seua acta de posada en marxa de 13 de juny de 2001.   
Vist l'informe tècnic favorable de 15 de desembre de 2005, emés pel Servici Territorial d'Energia de València.  
Atés que, d'acord amb la documentació que hi ha en l'expedient, l'ampliació sol·licitada es realitzarà dins del recinte tancat de la subestació actualment instal·lada, denominada ST La Punta.  
Atés que, d'acord amb l'article 38 del Reial Decret 1955/2000, les instal·lacions l'autorització de les quals se sol·licita constituïxen instal·lacions de distribució elèctrica.  
Vist que Iberdrola Distribución Eléctrica, SAU, està inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Turisme i Comerç.  
Atés que, d'acord amb el projecte d'ampliació presentat, la finalitat de l'ampliació sol·licitada és satisfer les necessitats de demanda d'energia en esta zona amb les necessàries garanties de seguretat i regularitat en el subministrament, així com facilitar les operacions de manteniment de les instal·lacions.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i en el Decret 88/2005 de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
Atés la Direcció General d'Energia competent per a la resolució del present expedient, d'acord amb el que disposa l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar a Iberdrola Distribución Eléctrica, SAU, autorització administrativa per a la construcció de les instal·lacions elèctriques corresponents a l'ampliació de la subestació transformadora de 132/20 kV denominada ST La Punta, situada al costat de la carretera comarcal VP-1041, en el terme municipal de València, les característiques principals de la qual són:  
. Sistema de 132 kV.  
· Equipament de la nova posició de transformador en 132 kV amb el següent aparellatge: dos conjunts trifàsics de pantògrafs unipolars, tres transformadors d'intensitat de relació 300-600/5-5-5 A, un interruptor tripolar de 132 kV i tres parallamps de 132 kV.  
· Un transformador de potència 132/20 kV i potència de 40 MVA amb borns d'intempèrie en ambdós tensions.  
· Equipament de la nova posició per a adaptament de barres amb el següent aparellatge: dos conjunts trifàsics de pantògrafs unipolars, tres transformadors d'intensitat de relació 400-800/5-5-5 A i un interruptor tripolar de 132 kV.  
. Sistema de 20 kV.  
· Mòdul de cel·les de 20 kV, d'interior, amb aïllament en SF6 amb 16 posicions: deu cel·les de línia, una de transformador, una de bateria de condensadors, una d'adaptament, una de mesurament i dos per a l'enllaç de barres.  
· Reactància trifàsica de posada a terra, de 500 A i 30 seg., amb tres seccionadors unipolars de comandament manual i suport de caixa terminal per a la transició de cable aïllat a cable nu en 20 kV.  
· Bateria de condensadors en intempèrie en zona de 20 kV, composta per dos mòduls de 3600 kVAR i una potència de 7200 kVAR.  
. Equips de control, proteccions, mesurament i comunicacions propis per a esta ampliació.  
. Pressupost: 820.516,64 euros.  
Segon  
Aprovar el projecte d'execució per a l'ampliació de la subestació citada en el punt primer de la present resolució i habilitar el titular d'esta a la construcció de la instal·lació projectada.  
La present resolució queda sotmesa a les condicions següents:  
1. El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació de territori i al medi ambient.  
2. La instal·lació que cal executar complirà els reglaments aplicables a este tipus d'instal·lacions, i en particular el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable a l'activitat de distribució d'energia elèctrica.  
3. Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular de la present autorització haurà de sol·licitar a esta direcció general la corresponent autorització.  
4. El termini previst per a l'execució de les instal·lacions és de sis mesos, comptadors a partir de la notificació de la present resolució. No obstant això, abans de l'acabament del termini esmentat, Iberdrola Distribución Eléctrica, SAU, podrà sol·licitar una ampliació d'este per mitjà d'una sol·licitud motivada davant d'esta Direcció General d'Energia.   
5. El titular informarà de l'acabament de les obres al Servici Territorial d'Energia de València a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent en què acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
6. L'administració deixarà sense efecte la present resolució en el moment en què observe l'incompliment de les condicions imposades en esta.  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 11 de gener de 2006.. El director general d'Energia: Antonio Cejalvo Lapeña.